pythainlp/thai-wiki-dataset-v3 huggingface dataset:
อะคล็อกเวิร์กออรินจ์

อะคล็อกเวิร์กออรินจ์ (A Clockwork Orange) เป็นภาพยนตร์ไซไฟดิสโทเปีย(dystopian sci-fi) ที่ออกฉายในปี พ.ศ. 2514 กำกับโดยสแตนลีย์ คูบริก สร้างจากนิยายชื่อเดียวกันของแอนโทนี เบอร์เกสส์ ที่ตีพิมพ์ตั้งแต่ปี พ.ศ. 2505 เป็นเรื่องของสังคมในโลกอนาคตที่เต็มไปด้วยแก๊งอันธพาล โดยนำเสนอผ่านบทของอเล็กซ์ เด็กหนุ่มเลือดร้อน หัวหน้าแก๊งอันธพาลที่สวมเสื้อสีขาว หมวกสีดำ เป็นเอกลักษณ์ นิยมความรุนแรง ชอบทำลายข้าวของชาวบ้าน (อเล็กซ์รับบทโดยมัลคอล์ม แมคโดเวลล์ นักแสดงชาวอังกฤษ)

เมื่อภาพยนตร์เรื่องนี้ออกฉายใหม่ ๆ ถูกต่อต้านและวิพากษ์วิจารณ์ ถึงความรุนแรง เรื่องเพศ และการส่งเสริมความเลวร้ายต่อสังคม เข้าฉายในสหรัฐอเมริกาโดยถูกจัดเรตของภาพยนตร์เป็นระดับเอกซ์เนื่องจากความรุนแรง ภายหลังจึงปรับเป็นระดับอาร์ในปี พ.ศ. 2516 หลังจากคูบริกตัดฉากความยาว 30 วินาทีออกไป
แต่ในเวลาต่อมา อะคล็อกเวิร์กออรินจ์ กลับได้รับการยกย่องว่าเป็นภาพยนตร์ไซไฟที่ดีที่สุดเรื่องหนึ่ง ภาพยนตร์ได้รับการเสนอเข้าชิงรางวัลออสการ์ 4 สาขา
== อ้างอิง ==
ชัยวัฒน์ คุประตกุล, นิยายวิทยาศาสตร์ โลกหนังสือและภาพยนตร์, ประพันธ์สาส์น, 2545 ISBN 974-230-847-0
= เรื่องราวของ "สแตนลี่ย์ คูบริค" สุดยอดผู้กำกับในตำนาน =
== แหล่งข้อมูลอื่น ==
A Clockwork Orange : Kubrick Multimedia film guide
ภาพยนตร์ที่ออกฉายในปี พ.ศ. 2514
ภาพยนตร์ที่กำกับโดย สแตนลีย์ คูบริก
ภาพยนตร์อิงบันเทิงคดีแนววิทยาศาสตร์
ภาพยนตร์อังกฤษ
ภาพยนตร์อเมริกัน
ภาพยนตร์ที่มีฉากในอนาคต
ภาพยนตร์ที่มีฉากในลอนดอน
ภาพยนตร์ที่สร้างจากนิยาย
ภาพยนตร์โดยวอร์เนอร์บราเธอร์ส
ทรงลิ่ม

ทรงลิ่ม (wedge) เป็นทรงหลายหน้า (polyhedron) ชนิดหนึ่งที่ประกอบด้วยหน้ารูปสามเหลี่ยม 2 หน้า และหน้ารูปสี่เหลี่ยมคางหมู 3 หน้า มี 6 จุดยอดและ 12 ขอบ ทรงลิ่มเป็นหนึ่งในพริสมาทอยด์ (prismatoid) ที่มีจุดยอดที่ฐานด้านหนึ่งเพียง 2 จุด หรืออาจจัดได้เป็นคิวโพลาสองเหลี่ยมก็ได้
ปริซึมสามเหลี่ยม (triangular prism) เป็นกรณีพิเศษของทรงลิ่มที่มีหน้าด้านข้างเป็นรูปสามเหลี่ยมด้านเท่าที่ขนานกันทั้งสองหน้า
== ปริมาตร ==
ปริมาตรของทรงลิ่ม V สามารถหาได้จากสูตรนี้
:V = \frac{1}{6} b h (2a+c) 
เมื่อพื้นที่ของฐานรูปสี่เหลี่ยมเท่ากับ a × b และ c เป็นขอบด้านบนที่ขนานกับฐานนั้น
ส่วน h เป็นความสูงที่วัดจากฐานสี่เหลี่ยมขึ้นไปยังขอบด้านบน (ตามรูป)
== อ้างอิง ==
Harris, J. W. and Stocker, H. Wedge. §4.5.2 in Handbook of Mathematics and Computational Science. New York: Springer-Verlag, p. 101, 1998.
== แหล่งข้อมูลอื่น ==
บทความเกี่ยวกับ เรขาคณิต ที่ยังไม่สมบูรณ์
ทรงหลายหน้า
พริสมาทอยด์
คิวโพลา

{|class="wikitable" bgcolor="#ffffff" cellpadding="5" align="right" style="margin-left:10px" width="250"
!bgcolor=#e7dcc3 colspan=2|Pentagonal cupola (example)
|-
|align=center colspan=2|
|-
|bgcolor=#e7dcc3|รูปแบบ||Set of cupolas
|-
|bgcolor=#e7dcc3|หน้า||n triangles,n squares1 n-gon,1 2n-gon
|-
|bgcolor=#e7dcc3|ขอบ||5n
|-
|bgcolor=#e7dcc3|จุด||3n
|-
|bgcolor=#e7dcc3|กลุ่มสมมาตร||Cnv, [1,n], (*nn)
|-
|bgcolor=#e7dcc3|Dual polyhedron||?
|-
|bgcolor=#e7dcc3|Properties||convex
|}
คิวโพลา หรือ รูปทรงถ้วยคว่ำ (cupola, พหูพจน์: cupolae) คือทรงหลายหน้าชนิดหนึ่งที่เกิดจากการเชื่อมระหว่างรูปหลายเหลี่ยมสองรูปที่ขนานกัน โดยที่จำนวนเหลี่ยมของรูปหนึ่งเป็นสองเท่าของอีกรูปหนึ่ง เช่น รูปสี่เหลี่ยมกับรูปแปดเหลี่ยม เป็นต้น และหน้าด้านข้างประกอบด้วยรูปสี่เหลี่ยมสลับกับรูปสามเหลี่ยม ลักษณะจึงคล้ายกับกะลาครอบ การเรียกชื่อคิวโพลาจะเรียกด้านที่มีเหลี่ยมน้อยกว่าเป็นหลัก และคิวโพลาก็เป็นพริสมาทอยด์ (primatoid) ชนิดหนึ่ง
คิวโพลาสามเหลี่ยม คิวโพลาสี่เหลี่ยมจัตุรัส และคิวโพลาห้าเหลี่ยม ที่มีความยาวขอบทุกด้านเท่ากันหมด จัดได้เป็นทรงตันจอห์นสัน (Johnson solid) ซึ่งคิวโพลาเหล่านี้สามารถตัดส่วนหนึ่งออกมาจากคิวบอกทาฮีดรอน (cuboctahedron) รอมบิคิวบอกทาฮีดรอน (rhombicuboctahedron) และรอมบิโคซิโดเดคาฮีดรอน (rhombicosidodecahedron) ตามลำดับ
สำหรับคิวโพลาหกเหลี่ยมด้านเท่า ที่มีความยาวขอบทุกด้านเท่ากันหมด จะกลายเป็นรูปทรงที่แบนราบอยู่บนระนาบสองมิติ
ไฟล์:Geometric wedge.png|คิวโพลาสองเหลี่ยม
ไฟล์:triangular_cupola.png|คิวโพลาสามเหลี่ยม
ไฟล์:square_cupola.png|คิวโพลาสี่เหลี่ยม
ไฟล์:Pentagonal cupola.png|คิวโพลาห้าเหลี่ยม
ไฟล์:Tile 3464.svg|คิวโพลาหกเหลี่ยม
== ดูเพิ่ม ==
ไบคิวโพลา (bicupola)
== แหล่งข้อมูลอื่น ==
ทรงหลายหน้า
พริสมาทอยด์
Dr. Strangelove

Dr. Strangelove or: How I Learned to Stop Worrying and Love the Bomb หรืออาจเรียกสั้น ๆ ว่า Dr. Strangelove เป็นภาพยนตร์ขาวดำ ที่กำกับโดย สแตนลีย์ คูบริก ออกฉายในปี พ.ศ. 2507 เป็นภาพยนตร์ตลกร้ายในแบบ ฟิล์ม นัวร์ มีเนื้อหาเสียดสีสังคม สร้างจากนวนิยายที่มีเนื้อหาเกี่ยวกับ สงครามเย็น และการยิงระเบิดนิวเคลียร์ ชื่อ Red Alert ของ ปีเตอร์ จอร์จ (ซึ่งตีพิมพ์ครั้งแรกในประเทศอังกฤษในชื่อว่า Two Hours to Doom)

บทนำในเรื่อง รับบทโดย ปีเตอร์ เซลเลอร์ส ซึ่งแสดงเป็น 3 ตัวละครหลัก คือ ด็อกเตอร์สเตรนจ์เลิฟ, ประธานาธิบดีสหรัฐอเมริกา เมอร์กิน มัฟฟลีย์ และนาวาอากาศเอก ไลออนเนล แมนเดรก (เดิม บริษัทผู้สร้างกำหนดว่า ปีเตอร์ เซลเลอร์ส คนเดียวจะต้องรับบทเป็น 4 ตัวละครหลัก (เพื่อใช้เป็นจุดขายของเรื่อง) แต่เมื่อการถ่ายทำดำเนินไป ปีเตอร์ เซลเลอร์ส ได้ขอเปลี่ยนผู้แสดงบทนักบินเครื่องบินทิ้งระเบิด บี-52 สตราโตฟอสเตรส เนื่องจากไม่สามารถแสดงได้เต็มที่)
ภาพยนตร์เรื่องนี้เป็นผลงานแสดงเรื่องแรกของเจมส์ เอิร์ล โจนส์
== เรื่องย่อ ==
ระหว่างความตึงเครียดของสงครามเย็นระหว่างสหภาพโซเวียตและสหรัฐอเมริกา
นายพล Jack D ripper ของสหรัฐฯ เกิดภาวะปัญหาทางจิต จนสั่งให้หน่วยจู่โจมทางอากาศเข้าปฏิบัติการลับเข้าโจมตีสหภาพโซเวียต
และจับตัวนาวาอากาศเอก Mendrake ขังไว้ในห้อง
ประธานาธิบดีแห่งสหรัฐฯได้เรียกประชุมร่วมเพื่อความปลอดภัย โดยต้องการจะหยุดเครื่องบินรบทิ้งระเบิดให้ได้
รวมถึงการโทรไปหา ผู้นำโซเวียตที่กำลังสนุกอยู่ในปาร์ตี้เพื่อแจ้งข่าวร้ายให้ทราบ
หนึ่งในยานรบที่ได้รับคำสั่งคือ ยานที่บังคับโดย TJ Kingkong บุกฝ่าเข้าไปยังเขตด้านในของสหภาพโซเวียตได้
ซึ่งหากมียานรบเข้าไปโจมตีโซเวียตจะทำให้กลไกการทำงานของเครื่อง DoomsDay Machine ทำงานโดยอัตโนมัติและทำลายทุกชีวิตในโลก
== อ้างอิง ==
Dolan Edward F. Jr. Hollywood Goes to War. London: Bison Books, 1985. ISBN 0-86124-229-7.
Hardwick, Jack and Schnepf, Ed. "A Viewer's Guide to Aviation Movies". The Making of the Great Aviation Films, General Aviation Series, Volume 2, 1989.
Oriss, Bruce. When Hollywood Ruled the Skies: The Aviation Film Classics of World War II. Hawthorne, California: Aero Associates Inc., 1984. ISBN 0-9613088-0-X.
ภาพยนตร์ที่ออกฉายในปี พ.ศ. 2507
ภาพยนตร์ที่กำกับโดย สแตนลีย์ คูบริก
ภาพยนตร์อังกฤษ
ภาพยนตร์อเมริกัน
ภาพยนตร์ขาวดำ
ภาพยนตร์ฟิล์มนัวร์
ภาพยนตร์ที่มีเนื้อหาเกี่ยวกับสงครามเย็น
ภาพยนตร์ที่ถ่ายทำในประเทศอังกฤษ
ภาพยนตร์ที่ถ่ายทำในกรีนแลนด์
ภาพยนตร์การบินอเมริกัน
ภาพยนตร์การเมืองอเมริกัน
ภาพยนตร์ที่มีฉากในเครื่องบิน
ภาพยนตร์โดยโคลัมเบียพิกเจอส์
ภาพยนตร์อนุรักษ์หอทะเบียนภาพยนตร์แห่งชาติสหรัฐ
ตัวละครที่เป็นนักวิทยาศาสตร์สติเฟื่อง
ภาพยนตร์เกี่ยวกับกองทัพอากาศสหรัฐ
คิวบอกทาฮีดรอน

คิวบอกทาฮีดรอน (cuboctahedron, พหูพจน์: -dra) คือทรงหลายหน้า (polyhedron) ที่ประกอบด้วยหน้ารูปสามเหลี่ยมด้านเท่า 8 หน้า และรูปสี่เหลี่ยมจัตุรัส 6 หน้า รวม 14 หน้า โดยหน้าทั้งสองประเภทจะสลับกันทุกทิศทางไม่ว่าจะมองจากมุมใด มี 12 จุดยอด 24 ขอบ คิวบอกทาฮีดรอนเป็นหนึ่งในทรงตันอาร์คิมิดีส (Archimedean solid)
รูปทรงนี้มีชื่อเรียกอื่นอีกคือ ไจโรไบคิวโพลาสามเหลี่ยม (triangular gyrobicupola)
== พื้นที่ผิวและปริมาตร ==

พื้นที่ผิว A และปริมาตร V ของคิวบอกทาฮีดรอน ที่มีความยาวขอบทุกด้านเท่ากับ a สามารถคำนวณได้ดังนี้
:A = (6+2\sqrt{3})a^2 \approx 9.46410162a^2
:V = \frac{5}{3} \sqrt{2}a^3 \approx 2.3570226a^3
== พิกัดคาร์ทีเซียน ==
พิกัดคาร์ทีเซียนของจุดยอดของคิวบอกทาฮีดรอน สามารถกำหนดพิกัดได้ดังนี้
: (±c, ±c, 0), (±c, 0, ±c), (0,±c,±c)
เมื่อ c เป็นจำนวนจริงใดๆ ที่ไม่เท่ากับ 0
== อ้างอิง ==
(Section 3-9)
== ดูเพิ่ม ==
ทรงลูกบาศก์ (cube)
ทรงสามสิบสองหน้า (icosidodecahedron)
ทรงแปดหน้า (octahedron)
รอมบิคิวบอกทาฮีดรอน (rhombicuboctahedron)
คิวบอกทาฮีดรอนปลายตัด (truncated cuboctahedron)
== แหล่งข้อมูลอื่น ==
The Uniform Polyhedra
Virtual Reality Polyhedra The Encyclopedia of Polyhedra
ทรงหลายหน้า
ทรงตันอาร์คิมิดีส
Cube

Cube เป็นคำศัพท์ในภาษาอังกฤษ สามารถหมายถึง
ในทางคณิตศาสตร์
* ทรงลูกบาศก์ รูปทรงเรขาคณิต
* กำลังสาม การคูณจำนวนเดียวกันสามตัว
** สมการกำลังสาม สมการพหุนามดีกรีสาม ตัวแปรเดียว
ภาพยนตร์ชุด ลูกบาศก์มรณะ
* ลูกบาศก์มรณะ (Cube)
* ลูกบาศก์มรณะ 2 (Cube 2: Hypercube)
* กำเนิดลูกบาศก์มรณะ (Cube Zero)
กลุ่มอนุสาวรีย์แห่งนูเบีย

กลุ่มอนุสาวรีย์แห่งนูเบียตั้งแต่อะบูซิมเบลจนถึงฟีลาเอ คือกลุ่มสิ่งก่อสร้างอียิปต์โบราณที่ตั้งบริเวณตอนใต้ของประเทศอียิปต์ ริมแม่น้ำไนล์ ในช่วง พ.ศ. 2500 ได้เกิดปัญหาขึ้นที่ว่ารัฐบาลอียิปต์มีแผนที่จะสร้างเขื่อนอัสวานขึ้น เพื่อป้องกันน้ำท่วมที่ราบลุ่มแม่น้ำไนล์ในช่วงฤดูน้ำหลากของทุกปี ซึ่งถ้าเขื่อนสร้างแล้วเสร็จ สิ่งก่อสร้างต่างๆในบริเวณนี้จะต้องจมลงไปกับน้ำ
และด้วยเหตุนี้ องค์การยูเนสโกจึงได้เริ่มการระดมทุนเพื่อช่วยกอบกู้สิ่งก่อสร้างทั้งหลายนี้ขึ้น ผลตามมาก็คือ ได้มีประเทศต่างๆกว่า 60 ประเทศได้บริจาคทั้งเงินและความช่วยเหลือ อนุรักษ์และศึกษา ซึ่งต่อมาทั่วโลกได้ตระหนักว่าควรจะมีองค์กรพิเศษเพื่อรักษาและอนุรักษ์สถานที่ ทั้งสิ่งก่อสร้างและธรรมชาติขึ้น จนเมื่อถึงวันที่ 16 พฤศจิกายน พ.ศ. 2515 ในการประชุมใหญ่องค์การยูเนสโกครั้งที่ 17 ณ สำนักงานใหญ่องค์การยูเนสโก กรุงปารีส ประเทศฝรั่งเศส จึงได้มีการลงนามสนธิสัญญาว่าด้วยการอนุรักษ์มรดกทางวัฒนธรรมและธรรมชาติ ซึ่งในอีก 3 ปีต่อมาประเทศกว่า 20 ประเทศได้ลงปฏิญาณร่วมกัน
และเมื่อปี พ.ศ. 2522 (ค.ศ. 1979) กลุ่มอนุสาวรีย์แห่งนูเบียนี้ก็ได้รับการขึ้นทะเบียนให้เป็นแหล่งมรดกโลกด้วย
== สถานที่ที่ได้รับลงทะเบียน ==
วิหารอะบูซิมเบล
วิหารฟีลาเอ
วิหารคาราบูจา
แหล่งมรดกโลกในประเทศอียิปต์
แหล่งมรดกโลกทางวัฒนธรรม
สิ่งก่อสร้างในประเทศอียิปต์
ทรงสามสิบสองหน้า

ทรงสามสิบสองหน้า (icosidodecahedron, พหูพจน์: -dra) เป็นทรงหลายหน้า (polyhedron) ที่ประกอบด้วยหน้ารูปสามเหลี่ยมด้านเท่า 20 หน้า และรูปห้าเหลี่ยมด้านเท่า 12 หน้า รวม 32 หน้า โดยหน้าทั้งสองประเภทจะสลับกันทุกทิศทางไม่ว่าจะมองจากมุมใด มี 30 จุดยอด 60 ขอบ ทรงสามสิบสองหน้าเป็นหนึ่งในทรงตันอาร์คิมิดีส (Archimedean solid)
รูปทรงนี้สามารถเรียกได้ในชื่ออื่นอีกคือ ไจโรไบโรทันดาห้าเหลี่ยม (pentagonal gyrobirotunda) 
== พื้นที่ผิวและปริมาตร ==

พื้นที่ผิว A และปริมาตร V ของทรงสามสิบสองหน้า ที่มีความยาวขอบทุกด้านเท่ากับ a สามารถคำนวณได้ดังนี้
:A = (5\sqrt{3}+3\sqrt{25+10\sqrt{5}}) a^2 \approx 29.3059828a^2
:V = \frac{1}{6} (45+17\sqrt{5}) a^3 \approx 13.8355259a^3
== ดูเพิ่ม ==
คิวบอกทาฮีดรอน (cuboctahedron)
ทรงสิบสองหน้า (dodecahedron)
ทรงสามสิบสองหน้าปลายตัดใหญ่ (great truncated icosidodecahedron)
ทรงยี่สิบหน้า (icosahedron)
รอมบิโคซิโดเดคาฮีดรอน (rhombicosidodecahedron)
ทรงสามสิบสองหน้าปลายตัด (truncated icosidodecahedron)
== อ้างอิง ==
(Section 3-9)
== แหล่งข้อมูลอื่น ==
The Uniform Polyhedra
Virtual Reality Polyhedra The Encyclopedia of Polyhedra
32
ทรงตันอาร์คิมิดีส
กลุ่มพีระมิดแห่งกีซา

กลุ่มพีระมิดแห่งกีซา หรือ มหาสุสานกีซา เป็นสถานที่บนที่ราบสูงกีซาอันเป็นที่ตั้งของมหาพีระมิดแห่งกิซาทั้งสาม ได้แก่ พีระมิดคูฟู พีระมิดคาเฟร และพีระมิดเมนคูเร พร้อมกับสิ่งก่อสร้างอื่นที่เกี่ยวข้อง เช่น มหาสฟิงซ์ พีระมิดขนาดเล็กและสุสานหลายแห่ง รวมทั้งซากหมู่บ้านคนงาน ทั้งหมดสร้างขึ้นในสมัยราชวงศ์ที่สี่ของราชอาณาจักรเก่าของอียิปต์โบราณ ระหว่าง 2600 ถึง 2500 ปีก่อนคริสตกาล ตั้งอยู่ในกรุงเกรทเทอร์ไคโร ประเทศอียิปต์ ริมทะเลทรายตะวันตก ประมาณ 9 กิโลเมตร (5.6 ไมล์) ทางตะวันตกของแม่น้ำไนล์ในเมืองกิซา และประมาณ 13 กิโลเมตร (8 ไมล์) ทางตะวันตกเฉียงใต้ของกลางกรุงไคโร
กลุ่มพีระมิดแห่งกีซา ขึ้นทะเบียนเป็นแหล่งมรดกโลกโดยองค์การยูเนสโกในปี 2522 ภายใต้ชื่อ เมมฟิสและสุสาน - กลุ่มพีระมิดตั้งแต่กีซาถึงดาห์ชูร์ ร่วมกับเมืองหลวงเก่าเมมฟิสที่อยู่ใกล้เคียง และสิ่งก่อสร้างต่าง ๆ ในบริเวณกีซา ซัคคารา และดาห์ชูร์ที่ส่วนมากสร้างในช่วงราชวงศ์ที่สามถึงหกของยุคราชอาณาจักรเก่า
พีระมิดคูฟูและพีระมิดคาเฟรเป็นพีระมิดที่ใหญ่ที่สุดที่สร้างขึ้นในอียิปต์โบราณ และในอดีตเคยเป็นสัญลักษณ์ของอียิปต์โบราณในจินตนาการของชาวตะวันตก ได้รับความนิยมมากในสมัยเฮลเลนิสต์เมื่อ Antipater of Sidon ยกย่องให้เป็นหนึ่งในเจ็ดสิ่งมหัศจรรย์ของโลก โดยเป็นสิ่งมหัศจรรย์ที่เก่าแก่ที่สุดในสมัยโบราณและเป็นเพียงสิ่งเดียวที่ยังคงมีให้เห็นอยู่ในปัจจุบัน
==สถานที่ที่ขึ้นทะเบียนเป็นมรดกโลก==
กีซา
* พีระมิดคูฟู หรือ มหาพีระมิด
* พีระมิดคาเฟร
* พีระมิดเมนคีเร
ซัคคาราเหนือและใต้
* พีระมิดโจเซอร์
* พีระมิดเปปิที่หนึ่ง
* พีระมิดเมลเอนราที่ 1
ดาห์ชูร์
* พีระมิดซุเนเฟรู

==อ้างอิง==
องค์การยูเนสโก
ม
แหล่งมรดกโลกทางวัฒนธรรม
สิ่งก่อสร้างในกีซา
ทรงสิบสองหน้า

ทรงสิบสองหน้า (dodecahedron, พหูพจน์: -dra) เป็นคำทั่วไปที่ใช้เรียกทรงหลายหน้า (polyhedron) ที่มี 12 หน้า ทรงสิบสองหน้าอาจเป็นรูปทรงที่สมมาตรหรือไม่สมมาตรก็ได้
ทรงสิบสองหน้าปรกติ (regular dodecahedron) เป็นทรงหลายหน้าที่ประกอบด้วยหน้ารูปห้าเหลี่ยมด้านเท่า 12 หน้า มี 20 จุดยอด 30 ขอบ ทรงสิบสองหน้าปรกติ เป็นหนึ่งในทรงตันเพลโต (Platonic solid)
== พื้นที่ผิวและปริมาตร ==

พื้นที่ผิว A และปริมาตร V ของทรงสิบสองหน้าปรกติ ที่มีความยาวขอบทุกด้านเท่ากับ a คำนวณได้ด้วยสูตร
:A = (3\sqrt{25+10\sqrt{5}}) a^2 \approx 20.6457288a^2
:V = \frac{1}{4} (15+7\sqrt{5}) a^3 \approx 7.66311896a^3
== พิกัดคาร์ทีเซียน ==
พิกัดคาร์ทีเซียนของทรงสิบสองหน้าปรกติ สามารถกำหนดพิกัดได้ดังนี้
: (±1, ±1, ±1), (0, ±1/φ, ±φ), (±1/φ, ±φ, 0), (±φ, 0, ±1/φ)
เมื่อ φ = (1+√5)/2 คืออัตราส่วนทอง (golden ratio) (บางครั้งเขียนเป็น τ) และความยาวของขอบทุกด้านจะเท่ากับ 2/φ = −1+√5 หน่วย
== ทรงสิบสองหน้าอื่นๆ ==
ทรงสิบสองหน้าอื่นๆ ที่ไม่ใช่ทรงสิบสองหน้าปรกติ อาจมีหลายรูปแบบดังนี้
ทรงหลายหน้าเอกรูป (uniform polyhedron)
# แอนติปริซึมห้าเหลี่ยม (pentagonal antiprism) มีหน้ารูปสามเหลี่ยม 10 รูป หน้ารูปห้าเหลี่ยม 2 รูป
# ปริซึมสิบเหลี่ยม (decagonal prism) มีหน้ารูปสี่เหลี่ยม 10 รูป หน้ารูปสิบเหลี่ยม 2 รูป
ทรงตันจอห์นสัน (Johnson solid) ขอบทุกด้านยาวเท่ากัน
# คิวโพลาห้าเหลี่ยม (pentagonal cupola) มีหน้ารูปสามเหลี่ยม 5 หน้า รูปสี่เหลี่ยม 5 หน้า รูปห้าเหลี่ยม 1 หน้า และรูปสิบเหลี่ยม 1 หน้า
# สนับไดสฟีนอยด์ (snub disphenoid) มีหน้ารูปสามเหลี่ยม 12 หน้า
# พีระมิดคู่สี่เหลี่ยมอีลองเกต (elongated square dipyramid) มีหน้ารูปสามเหลี่ยม 8 หน้า รูปสี่เหลี่ยม 4 หน้า
# ทรงยี่สิบหน้าเมทาไบดิมินิช (metabidiminished icosahedron) มีหน้ารูปสามเหลี่ยม 10 รูป หน้ารูปห้าเหลี่ยม 2 รูป
ขอบอาจยาวไม่เท่ากันแต่มีหน้าที่เข้ากันได้หรือเหมือนกัน
# พีระมิดคู่หกเหลี่ยม (hexagonal bipyramid) มีหน้ารูปสามเหลี่ยมหน้าจั่ว 12 หน้า
# เทรปโซฮีดรอนหกเหลี่ยม (hexagonal trapezohedron) มีหน้ารูปสี่เหลี่ยมรูปว่าว 12 หน้า
# ทรงสี่หน้าไทรอาคิส (triakis tetrahedron) มีหน้ารูปสามเหลี่ยมหน้าจั่ว 12 หน้า
# ทรงสิบสองหน้ารอมบิก (rhombic dodecahedron) มีหน้ารูปสี่เหลี่ยมขนมเปียกปูน 12 หน้า
รูปแบบอื่นๆ
# พีระมิดสิบเอ็ดเหลี่ยม (hendecagonal pyramid) มีหน้ารูปสามเหลี่ยม 11 หน้า หน้ารูปสิบเอ็ดเหลี่ยม 1 หน้า
# ทรงสิบสองหน้าเทรปโซรอมบิก (trapezo-rhombic dodecahedron) มีหน้ารูปสี่เหลี่ยมขนมเปียกปูน 6 หน้า หน้ารูปสี่เหลี่ยมคางหมู 6 หน้า
# ทรงสิบสองหน้ารอมโบหกเหลี่ยม หรือ ทรงสิบสองหน้าอีลองเกต (rhombo-hexagonal dodecahedron หรือ elongated dodecahedron)  มีหน้ารูปสี่เหลี่ยมขนมเปียกปูน 8 หน้า หน้ารูปหกเหลี่ยมด้านเท่า 4 หน้า
== อ้างอิง ==
(Section 3-9)
== แหล่งข้อมูลอื่น ==
The Uniform Polyhedra
Dodecahedron calendar, and another Dodecahedron calendar
Origami Polyhedra - Models made with Modular Origami
Paper Models of Polyhedra  Many links
Virtual Reality Polyhedra The Encyclopedia of Polyhedra
* VRML models
# Regular dodecahedron regular
# Rhombic dodecahedron quasiregular
# Decagonal prism vertex-transitive
# Pentagonal antiprism vertex-transitive
# Hexagonal dipyramid face-transitive
# Triakis tetrahedron face-transitive
# hexagonal trapezohedron face-transitive
# Pentagonal cupola regular faces
ทรงหลายหน้า
ทรงหลายหน้าปรกติ
ทรงตันเพลโต
เดอะรีมิกซ์

เดอะรีมิกซ์ (The Remixes) คือชื่ออัลบั้มที่ 13 ของศิลปินหญิงชาวอเมริกัน มารายห์ แครีออกวางขายในสหรัฐอเมริกาเมื่อวันที่ 14 ตุลาคม พ.ศ. 2546 โดยโคลัมเบีย เรคคอร์ดส อัลบั้มนี้เป็นอัลบั้มรวมเพลงรีมิกซ์ของแครี โดยอยู่ในรูปแบบของ 2 ซีดี แผ่นแรกเป็นรีมิกซ์แบบแด๊นซ์ อีกแผ่นเป็นรีมิกซ์แบบฮิปฮอปและ การร่วมงานกับศิลปินฮิปฮอปอื่น
ในอัลบั้มนี้มีเพลง "ไอโนว์ว็อทยูว็อนท์" (2003) ที่ร่วมร้องกับบัสตา ไรมส์และอยู่ในอัลบั้มของบัสตาในอัลบั้ม It Ain't Safe No More
== ชื่อเพลงในอัลบั้ม ==
ซีดีแผ่นที่ 1
"My All" (Morales "My" Club mix) – 7:10
"Heartbreaker/If You Should Ever Be Lonely" (Junior's Heartbreaker Club mix) – 10:18
"Fly Away (Butterfly Reprise)" (Fly Away Club mix) – 9:50
"Anytime You Need a Friend" (C&C Club version) – 10:54
"Fantasy" (Def Club mix) – 11:15
"Honey" (Classic mix) – 8:06
"Dreamlover" (Def Club mix) – 10:45
"Emotions" (12" Club mix) – 5:51
"Through the Rain" (HQ2 radio edit) – 4:08
ซีดีแผ่นที่ 2
"Fantasy" (Bad Boy remix) featuring Ol' Dirty Bastard – 4:52
"Always Be My Baby" (Mr. Dupri mix) featuring Da Brat and Xscape – 4:40
"My All/Stay Awhile" (So So Def remix) featuring Lord Tariq and Peter Gunz – 4:44
"Thank God I Found You" (Make It Last remix) featuring Joe and Nas – 5:09
"Breakdown" featuring Krayzie Bone & Wish Bone – 4:45
"Honey" (So So Def mix) featuring Da Brat and Jermaine Dupri – 5:12
"Loverboy" (remix) featuring Da Brat, Ludacris, 22 and Shawnna – 4:31
"Heartbreaker" (remix) featuring Da Brat and Missy Elliott – 4:37
"Sweetheart" with Jermaine Dupri – 4:22
"Crybaby" featuring Snoop Dogg – 5:21
"Miss You" featuring Jadakiss – 5:09
"The One" (So So Def remix) featuring Bone Crusher – 4:38
"I Know What You Want" with Busta Rhymes featuring the Flipmode Squad – 4:12
== ชาร์ต ==
== อ้างอิง ==
อัลบั้มเพลงของมารายห์ แครี
อัลบั้มเพลงในปี พ.ศ. 2546
สถานีขนส่งผู้โดยสารกรุงเทพ (ถนนบรมราชชนนี)

สถานีขนส่งผู้โดยสารกรุงเทพ (ถนนบรมราชชนนี) หรือที่เรียกกันติดปากว่า สายใต้ใหม่ (ตลิ่งชัน)  เป็นสถานีขนส่ง สำหรับรถโดยสารทางไกล สายใต้ และสายตะวันตกเป็นบางส่วน เป็นสถานีขนส่งเอกชน สร้างและบริหารโดย บริษัท สิริโปรเจกต์ คอนสทรัคชั่น จำกัด โดยได้รับสัมปทานจาก บริษัท ขนส่ง จำกัด กระทรวงคมนาคม เป็นระยะเวลา 20 ปี ปัจจุบันก่อสร้างเรียบร้อย และเปิดให้บริการเดินรถสายใต้ทั้งหมด ตั้งแต่จังหวัดชุมพรลงไปเปิดเดินรถในวันที่ 1 พฤศจิกายน พ.ศ. 2550 และมีกำหนดเริ่มการเดินรถสายตะวันตกในวันที่ 15 พฤศจิกายน ของปีเดียวกัน ส่วนพิธีเปิดอย่างเป็นทางการ จะดำเนินการในภายหลัง เนื่องจากขั้นต้นยังเป็นการเดินรถทดลองระบบ นอกจากนี้สถานีขนส่งแห่งนี้ ยังเป็นสถานีขนส่งที่มีมาตรฐานความปลอดภัยในระดับสูง มีระบบการจัดการคล้ายท่าอากาศยาน กล่าวคือ ผู้ที่ไม่มีตั๋วโดยสาร จะไม่สามารถเข้าสู่เขตชานชาลาได้
 ตั้งอยู่ที่หัวมุมถนนบรมราชชนนีตัดกับถนนพุทธมณฑลสาย 1 แขวงฉิมพลี เขตตลิ่งชัน ห่างจากสถานีเดิมไปทางตะวันตก (ออกเมือง) บนฝั่งซ้ายของถนนบรมราชชนนี เช่นเดียวกัน ประมาณ 5 กิโลเมตร

==ส่วนประกอบ==

สถานีขนส่งผู้โดยสารกรุงเทพ (ถนนบรมราชชนนี) มีอาคารหลักสองส่วน คือ อาคารผู้โดยสาร และอาคารชานชาลา โดยมีทางเชื่อม (flyover) เชื่อมต่อกัน โดยอาคารผู้โดยสารแบ่งออกเป็น 4 ชั้น คือ G, M, 1 และ 2 โดยพื้นที่ส่วนในของชั้น G และ M เป็นลานจอดรถในอาคาร ส่วนพื้นที่ส่วนหน้าเป็นส่วนของเอสซีพลาซ่า ส่วนชั้นที่ 1 เป็นช่องจำหน่ายตั๋วตรงกลาง ล้อมรอบด้วยโซนพลาซ่า และชั้นที่ 2 เป็นโซนพลาซ่า และศูนย์อาหารทั้งชั้น
สำหรับฝั่งอาคารชานชาลา ชั้นบนเป็นที่ทำการส่วนบริการต่าง ๆ ของฝ่ายเดินรถ และห้องละหมาด ส่วนชั้นล่างเป็นชานชาลาผู้โดยสารขาออก
==เอสซีพลาซ่า==

เอสซีพลาซ่า เป็นศูนย์การค้าขนาดเล็กอยู่ในพื้นที่โซนพลาซ่าทั้ง 4 ชั้นของ ประกอบด้วยศูนย์อาหาร, ร้านค้าย่อย, ธนาคาร, ร้านสะดวกซื้อ, บริการไปรษณีย์ โดยให้เป็นที่เดินจับจ่ายใช้สอยขณะรอเวลารถโดยสารเทียบท่า นอกจากนี้บริเวณศูนย์อาหาร และที่พักผู้โดยสารในชั้นจำหน่ายตั๋ว มีการติดตั้งโทรทัศน์แขวนเพดานทั่วบริเวณ เพื่ออำนวยความสะดวกให้ผู้รอการโดยสาร
==รถประจำทางสายที่ผ่าน==

ป้ายรถเมล์ ตรงข้ามสถานีขนส่ง (ถ.บรมราชชนนี ขาเข้าเมือง ไปอนุสาวรีย์ชัยสมรภูมิ,สนามหลวง,จตุจักร และอื่นๆ) - สาย 79, 79 เสริม, 123, 124, 127, 146R(4-52R), 149(4-53), 157E(4-54E) ,170(4-49), 515(4-61), 516, 539(4-62), 556 , 4-67 และ Y70E
ป้ายรถเมล์หน้าสถานีขนส่ง  (ถ.บรมราชชนนี ขาออกเมืองไป บางบัวทอง ศาลายา อ้อมน้อย พุทธมณฑล สาย 2-3-4 และอื่นๆ ) - สาย 79, 123, 124, 127, 146L(4-52L), 149(4-53), 157E(4-54E), 170(4-49), 515(4-61), 516, 539(4-62), 556, 4-67 และ Y70E
ท่ารถเมล์ ภายในสถานีขนส่ง(เข้าเมือง อนุสาวรีย์ชัยสมรภูมิ หัวลำโพง ศูนย์ราชการแจ้งวัฒนะ หลักสี่ สุขุมวิท ปากน้ำ และอื่นๆ) - สาย 28, 35, 40A, 66, 89, 146L(4-52L) , 507, 511 และ 524
== สถานีขนส่งผู้โดยสารกรุงเทพ (สายใต้) ชั่วคราว ==
เนื่องจากอุทกภัยในประเทศไทย พ.ศ. 2554 ขยายขอบเขตมาถึงต่างระดับฉิมพลี ทำให้บริษัท ขนส่ง จำกัด แจ้งปิดสถานีขนส่งผู้โดยสารกรุงเทพ (สายใต้ใหม่) ถนนบรมราชชนนี โดยได้ย้ายการให้บริการไปยังโรงเบียร์ฮอลแลนด์ สาขาพระราม 2 ซึ่งตั้งอยู่บนถนนพระรามที่ 2 ฝั่งขาเข้ากรุงเทพฯ ติดกับศูนย์การค้าเซ็นทรัลพลาซา พระราม 2 เป็นสถานีขนส่งชั่วคราว ตั้งแต่วันที่ 31 ตุลาคม พ.ศ. 2554 เป็นเวลา 3 สัปดาห์ ต่อมา ในวันที่ 23 พฤศจิกายน พ.ศ. 2554 สถานีขนส่งสายใต้เริ่มกลับมาทำการใหม่อีกครั้ง หลังจากสถานการณ์เริ่มกลับเข้าสู่ภาวะปกติ 
== อ้างอิง ==
==แหล่งข้อมูลอื่น==
ถนนบรมราชชนนี
สถานีขนส่งผู้โดยสารกรุงเทพ (จตุจักร)

สถานีขนส่งผู้โดยสารกรุงเทพ (จตุจักร)  หรือเรียกว่า หมอชิตใหม่ หรือที่เรียกกันติดปากว่า หมอชิต 2 ตั้งอยู่บนถนนกำแพงเพชร 2 แขวงจตุจักร เขตจตุจักร กรุงเทพมหานคร ในพื้นที่ของการรถไฟแห่งประเทศไทย ซึ่งมีบริการรถโดยสารปรับอากาศสำหรับเดินทางไปภาคกลาง, ภาคเหนือ, ภาคตะวันออกเฉียงเหนือ (ภาคอีสาน) ในส่วนภาคตะวันออก และภาคใต้ จะมีให้บริการในบางเส้นทาง
สถานที่ใกล้เคียงสถานีขนส่งผู้โดยสารกรุงเทพ (จตุจักร) ได้แก่ สถานีเดินรถโดยสารขนาดเล็ก (จตุจักร), สถานีกลางกรุงเทพอภิวัฒน์ (สถานีกลางบางซื่อ), เจเจมอลล์, ตลาดนัดจตุจักร, พิพิธภัณฑ์เด็กกรุงเทพฯ, สวนจตุจักร, รถไฟฟ้ามหานคร สายเฉลิมรัชมงคล (MRT สายสีน้ำเงิน) สถานีกำแพงเพชร, รถไฟฟ้าเฉลิมพระเกียรติ 6 รอบพระชนมพรรษา สาย 1 (BTS สายสุขุมวิท หรือ สายสีเขียว) สถานีหมอชิต, กรมการขนส่งทางบก
==รถประจำทางสายที่ผ่าน==
อู่หมอชิต 2 (ด้านใน) - สาย 77 96 134 136 138 145 509 517 536
อู่หมอชิต 2 (ด้านนอก) - สาย 3 16 49 104 122 170 517 A1
== แหล่งข้อมูลอื่น ==
จตุจักร
สิ่งก่อสร้างตั้งแต่ พ.ศ. 2540
อัลบั้ม

อัลบั้ม (Album) คือ การรวมเพลงหรือเสียงที่เกี่ยวกับดนตรี ออกสู่สาธารณชน โดยมากจะทำเป็นธุรกิจ มีการโฆษณาประชาสัมพันธ์ขาย ถึงแม้ว่าศิลปินเล็ก ๆ มักจะขายเองโดยตรง โดยอาจขายในงานคอนเสิร์ตหรือบนเว็บไซต์
เพลงในอัลบั้มอาจเนื้อหา อารมณ์ เสียง ที่ตั้งใจที่จะเล่าเรื่องราว หรือมีแนวความคิด หรือต้องการแสดงการบันทึกเสียงที่ใดที่หนึ่ง เวลาใดเวลาหนึ่ง หรือบันทึกเสียงเพื่อการค้าโดยค่ายเพลง
เพลงต่าง ๆ ในอัลบั้มมักมีรายชื่อเพลง ในบางอัลบั้ม อาจมีเพลงเพิ่มเติมขึ้นมาหรือที่เรียกว่า โบนัสแทร็ค (บางทีอาจมีซ่อนชื่อเพลง หรือที่เรียกว่า Hidden Track) ในบางอัลบั้มอาจวางขายในรูปแบบเดียว เช่น ซีดี, ดีวีดี ออดิโอ, คาสเซ็ตต์, ไวนีล, เอ็มพี3 เป็นต้น
อัลบั้มในยุคแรกจะเป็นแผ่นเสียง 78 RPM ที่รวมอัลบั้มภาพไว้ด้วย โดยแผ่นแรกที่เรียกว่า อัลบั้มคือ Nutcracker Suite โดย Tchaikovsky ในปี ค.ศ. 1909 วางจำหน่ายโดย Odeon Records
ในปี ค.ศ. 1948 โคลัมเบียได้ผลิตแผ่น 12", 33⅓ RPM เป็นครั้งแรกทำจากแผ่นไวนีล โดยมีความยาวประมาณ 23 นาทีต่อ 1 หน้า
ความยาวของอัลบั้มมักมีช่วงระหว่าง ครึ่งชั่วโมงถึงหนึ่งชั่วโมง
ปัจจุบันรูปแบบแผ่นไวนีลไม่ได้รับความนิยมเหมือนแต่เคย โดยในปัจจุบันมักอยู่ในรูปแบบของซีดี คาสเซ็ทท์และเอ็มพี 3 ในปกอัลบั้มมีการออกแบบกราฟิกต่าง ๆ และมีคำบรรยาย รวมถึงเนื้อเพลง ภาพของศิลปิน หรือ อาร์ทเวิร์คและตัวหนังสือต่าง ๆ ซีดีบางแผ่นมีเป็นบุ๊คเล็ท (หนังสือเล่มเล็กๆ) แผ่นซีดีเริ่มทีมีความยาว 74 นาที ต่อมายาวเพิ่มเป็น 80 นาที ปัจจุบันความยาวของอัลบั้มต่อหนึ่งอัลบั้มมักมีความยาวตั้งแต่ 40 นาทีถึง 55 นาที
จากกฎของชาร์ทในอังกฤษ อัลบั้มต้องมีเพลงมากกว่า 4 เพลงและมีความยาวมากกว่า 25 นาที บางครั้งอัลบั้มที่สั้นกว่านี้จะเรียกว่า อีพี (EP ย่อมาจาก extended play) และอาจมีความหมายเดียวกับคำว่า มินิอัลบั้ม
ในบางอัลบั้มที่มีความยาวเกินกว่า 1 แผ่น ศิลปินมักตัดสินใจที่จะออกเป็นอัลบั้มคู่ โดยมีรูปแบบของ แผ่นซีดี หรือ แผ่นไวนีล รวมกันในหีบห่อเดียวกัน หรือในบางครั้งก็มีถึง 3 แผ่น (triple album)
== อ้างอิง ==
 
เพลง
ไอ โรบอท พิฆาตแผนจักรกลเขมือบโลก

ไอ โรบอท แผนพิฆาตจักรกลเขมือบโลก (I, Robot) เป็นภาพยนตร์แนวไซไฟแอ็คชั่นผจญภัย ที่สร้างจากเรื่อง Hardwired บทภาพยนตร์ที่เขียนโดย เจฟ วินทาร์  โดยใช้โครงเรื่องมาจากเรื่องสั้นชุด I, Robot ของไอแซค อสิมอฟ แต่นำมาเฉพาะชื่อเรื่อง ชื่อตัวละครสำคัญ และแนวคิดเรื่อง กฎ 3 ข้อของหุ่นยนต์  เนื้อหาหลักๆ ในเรื่อง เขียนขึ้นใหม่ทั้งหมด ไม่ได้เกี่ยวข้องกับนิยายต้นฉบับเลย
ผู้ชื่นชอบนิยายต้นฉบับของไอแซค อสิมอฟ ส่วนหนึ่งไม่พอใจการดัดแปลงเนื้อเรื่องของนิยาย และประท้วงภาพยนตร์เรื่องนี้ 
== เรื่องย่อ ==
ค.ศ. 2035 ในยุคที่หุ่นยนต์อาศัยอยู่ร่วมกับมนุษย์ในฐานะผู้รับใช้ เดล (สมิธ) ตำรวจนักสืบชิคาโก ต้องสืบสวนคดีฆาตกรรมศาสตราจารย์คนหนึ่งที่เขาเชื่อมั่นว่าต้องเป็นฝีมือของ บรรดาหุ่นยนต์ที่กำลังวางแผนครอบงำมนุษย์อย่างแน่นอน
== ดูเพิ่ม ==
ข้าคือหุ่นยนต์
== อ้างอิง ==
== แหล่งข้อมูลอื่น ==
กว่าจะมาเป็นภาพยนตร์ I, ROBOT 
ภาพยนตร์อเมริกัน
ภาพยนตร์ที่ออกฉายในปี พ.ศ. 2547
ภาพยนตร์ที่สร้างจากหนังสือของ ไอแซค อสิมอฟ
ภาพยนตร์อิงบันเทิงคดีแนววิทยาศาสตร์
ภาพยนตร์โดยทเวนตีธ์เซนจูรีฟอกซ์
ภาพยนตร์หุ่นยนต์
ภาพยนตร์ที่มีฉากในชิคาโก
ภาพยนตร์ที่ถ่ายทำในแวนคูเวอร์
ภาษาซาไก

ภาษาซาไก (Kensiu) หรือภาษาเกนซีอู ภาษาโอรัง บูกิต ภาษาโมนิก ภาษาเมนดี มีผู้พูดทั้งหมด 3,300 คน พบในมาเลเซีย 3,000 คน (พ.ศ. 2527) ในบริเวณตอนเหนือของรัฐเกอดะฮ์ใกล้กับชายแดนไทย พบในไทย 300 คน ทางใต้ของจังหวัดยะลา พัทลุง สตูล นราธิวาส ตามแนวชายแดนมาเลเซีย จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขาอัสเลียน สาขาย่อยอัสเลียนเหนือ
มีคำยืมจากภาษามลายูปะปนอยู่มากเช่น ปะยง (พระจันทร์, ภาษามลายูหมายถึงร่ม) ตาโก๊ะ (เสือ, ภาษามลายูหมายถึงกลัว) ชาวซาไกที่ติดต่อกับคนไทยรับคำยืมจากภาษาไทยด้วยเช่นเดียวกัน ภาษาซาไกมีเสียงนาสิกแต่ไม่มีเสียงควบกล้ำและเสียงวรรณยุกต์ เป็นภาษาคำโดด มีลักษณะของภาษาคำติดต่ออยู่บ้างแต่ไม่มากนัก
==อ้างอิง==
สารานุกรมวัฒนธรรมไทยภาคใต้ เล่ม ๕. มูลนิธิสารานุกรมวัฒนธรรมไทย ธนาคารไทยพานิชย์. 2542.
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ซาไก
ซาไก